Պետրոս Թովմասեան

Պետրոս Թովմասեան կամ Պետրոս Մովսէս Թովմասեան (), իրաքահայ պատմաբան, բանասէր, հետազօտող, բանախօս, ճարտարապետ, դասախօս։ 

 Մանկութիւն եւ Ընտանիք 
Ծնած է Իրաքի Պասրա քաղաքին մէջ 1954 թուականին, Մեծ Եղեռնը (1915-ի Հայոց Ցեղասպանութիւնը) վերապրածներու շառաւիղն է։Bedros Tomassian, About the Author, Amazon.com Ամազօն առցանց գրախանութ  Հայրը՝ Մովսէս Թովմասեանը (Ամիրխանեան) ծնած է Պատմական Հայաստանի Թիմարի շրջանի Փիրղարիպ Գիւղը (Վասպուրական աշխարհ), մահացած է Պաղտատ 1972 թուականին։ Մօրը հայրը ծնած է՝ Կարին (Էրզրում) եւ մեծ եղեռնի օրերուն եղած է կամաւոր զինուորական Քեռիի խումբին՝ Դ․ (4-րդ) գունդին մէջ։ 1999 թուականին ամուսնացած է Հրաչուհի Թովմասեանին հետ (Հրաչուհի Պօղոսեան)։Հայկական Լեռնաշխարհը եւ Միջագետքը Հին Ժամանակներէն Մինչեւ 1 Թ․ Ք․ Ե․) Պետրոս Թովմասեան «Զանգակ-97» Հրատարակութիւն, 2006 թուական, Երեւան։ Վերջին Էջը։

 Ուսում եւ Գործունէութիւն 
Թովմասեան նախակրթական, միջնակարգ եւ երկրորդական ուսումը ստացած է Պաղտատի Հայոց Ազգային Միացեալ վարժարանէն։ Աւարտած է Պաղտատի Համալսարանը 1976 թուականին, Քաղաքային Երկրաչափ մասնագիտութեամբ (Անգլերէն՝ B.Sc. in Civil Engineering)։ Ան եղած է Հայոց պատմութեան ուսումնասիրող ապա դասախօս աշխարհի տարբեր երկիրներու (Անգլիա, Հոլանտա, Յորդանան, Իրաք, Միացեալ Նահանգներ, Հայաստան) ուսումնական զանազան հաստատութիւններու մէջ։

 1980-1997 Պաղտատի Հայ Երկսեռ Երիտասարդաց (Պ․Հ․Ե․Ե)․ Միութեան վարչական կազմի անդամ, ատենադպիր։
 1990-1997 Պ․հ․Ե․Ե․ միութեան Հայոց պատմութեան մնայուն դասախօս։
 2000-2004 Քալիֆորնիոյ Հայ Երիտասարդաց Միութեան Ք․Հ․Ե․Մ Հայոց պատմութեան մնայուն դասախօս։
 2010-2014 ԱՄՆի Վասպուրականի Հայրենակցական Միութեան Ատենադպիր, Ատենապետ:

 Գործեր 
Պետրոս Թովմասեան հեղինակն է Հայոց պատմութեան «Անեցեալին Այս Օր» յօդուածաշարքին, որ հրատարակուած է Պաղտատի, Յորդանանի, Ամէրիկայի հայկական շարք մը թերթերու մէջ։ Հեղինակած է ցուցակներով (աղիւսաներով, իր իբր ճարտարապետ մասնագիտութեան շնորհիւ), պատկերներով եւ քարտէսներով հարուստ գիրքերՎանայ Լիճի Լիմ Կղզին եւ Վանքը Պատմութեան Քառուղիներուն։ Պետրոս Թովմասեան, Երեւան, 2022, Հեղինակային Հրատարակութիւն, Մեսրոպ Արքեպիսկոպոս Աշճեան Մատենաշար 232։ Վերջին էջը։՝

 Հայկական Լեռնաշխարհը եւ (Միջագետքը Հին Ժամանակներէն Մինչեւ 1 Թ․ Ք․ Ե․)  «Զանգակ-97» Հրատարակութիւն, 2006 թուական, Երեւան։
 Արարատ-Ուրարտու Աստուածաշունջի Ընդմէջէն, «Զանգակ-97» Հրատարակութիւն, 2012 թուական, Երեւան։
 Ապպասեան (աւանդական Տառադարձութեամբ՝ Աբբասեան) Խալիֆայութեան Վերջին Պատմաշրջանը եւ Հայութիւնը (991-1258 ԹԹ․), (Հայկական Ծագումով Ապպասեան Խալիֆաները), Հայաստանի Հանրապետութեան Գիտութիւններու Ազգային Կաճառ (Աքատէմիա) Պատմութեան Վարժարան (Ռուսերէն՝ Институт, ինսթիթութ), Մեսրոպ Արք. Աշճեան Մատենաշար # 146, Երեւան 2016։
     Վարագավանքը Պատմութեան Քառուղիներուն, Հայաստանի Հանրապետութեան Գիտութիւններու Ազգային Կաճառ (Աքատէմիա) Պատմութեան Վարժարան (Ռուսերէն՝ Институт, ինսթիթութ), հեղինակային հրատարակութիւն, Երեւան 2018։
 Նարեկայ Վանքը Պատմութեան Քառուղիներուն Հայաստանի Հանրապետութեան Գիտութիւններու Ազգային Կաճառ (Աքատէմիա) Պատմութեան
 Ararat-Urartu throughout the Bible, Bedros M. Tomassian, Translated by: Mary-Hrachoohi Boghosian, National Academy of Science of the Republic of Armenia –Institute of History, Mesrob Ashjian book series # 213, Yerevan 2021.
 Ախթամարի Թագաւորը, Սմբատ Արծրունի Սեֆեդինեան, Հայաստանի Հանրապետութեան Գիտութիւններու Ազգային Կաճառ (Աքատէմիա) Պատմութեան Վարժարան (Ռուսերէն՝ Институт, ինսթիթութ), Մեսրոպ Արք. Աշճեան Մատենաշար # 222, Երեւան 2022։
 Վանայ Լիճի Լիմ Կղզին եւ Վանքը Պատմութեան Քառուղիներուն, Հայաստանի Հանրապետութեան Գիտութիւններու Ազգային Կաճառ (Աքատէմիա) Պատմութեան Վարժարան (Ռուսերէն՝ Институт, ինսթիթութ , Մեսրոպ Արք. Աշճեան Մատենաշար # 232, Երեւան 2022։

 Աղբիւրներ 

 Հայկական Լեռնաշխարհը եւ (Միջագետքը Հին Ժամանակներէն Մինչեւ 1 Թ․ Ք․ Ե․) Պետրոս Թովմասեան «Զանգակ-97» Հրատարակութիւն, 2006 թուական, Երեւան։
 Վանայ Լիճի Լիմ Կղզին եւ Վանքը Պատմութեան Քառուղիներուն։ Պետրոս Թովմասեան, Երեւան, 2022, Հեղինակային Հրատարակութիւն, Մեսրոպ Արքեպիսկոպոս Աշճեան Մատենաշար 232։

 Ծանօթագրութիւններ